गाय के साथ धार्मिक संवेदना कब जुड़ी, यह तय करना कठिन है। लेकिन यह सच है कि मामला सैकड़ों वर्षों का है। यह बात मुस्लिम शासकों को भी पता थी, इसलिए उनमें से कई ने गाय मारने पर प्रतिबंध लगा रखा था। उन्हें खुद गाय का मांस खाने पर आपत्ति नहीं होती, क्योंकि उनके धार्मिक संस्कार इसके लिए उन्हें मना नहीं करते थे, पर वे जानते थे कि उन्हें एक ऐसे समाज पर शासन करना है जिसका अधिसंख्य गाय को माता मानता है और उसकी पूजा करता है। मेरा खयाल है, यही भावना उन सभी मुसलमानों की होगी जो जानते हैं कि अच्छा पड़ोसी होना क्या होता है।